**ELŐTERJESZTÉS**

**Körmend Város Önkormányzata Képviselő-testülete 2018. március 28-i ülésére**

**Tárgy:** tervezési –mérnöki feladatra költségvetési fedezet biztosítása

Tisztelt Képviselő-testület!

A körmendi Rába parton turisztikai projektet valósít meg az Önkormányzat 2018-2019. évben, TOP pályázati forrásból.

Mindeközben a Magyar Kajak-Kenu Szövetség is partnerséget ajánlott Körmendnek a Rába part fejlesztését illetően.

Ennek része lenne egy vízi szlalom pálya kiépítése is, amit a Szövetség anyagilag támogatni tud, viszont a megelőző tervezői munka elvégzése, megrendelése önkormányzati feladat lenne, együttműködésünket kifejezve.

Tisztelettel kérem a Testületet, hogy az Önkormányzat költségvetésében a tervezési feladatokra forrást különítsen el bruttó 2.500.000 Ft. értékben. Ennek révén egy olyan tervezői, mérnöki tanulmány készül el, amely már bemutatja a megvalósítás lehetséges módozatait és azok költségelemeit is. Mivel Magyarországon ez új attrakciónak számít, a tervezőknek is ez nagy kihívást fog jelenteni, s a most megrendelendő szakmai anyag ebben nyújt majd nagy segítséget.

**HATÁROZATI JAVASLAT**

Körmend Város Önkormányzata Képviselő-testülete jóváhagyja azt, hogy az Önkormányzat a Rába körmendi szakaszát érintően szlalom pálya létesítésére irányuló tervezői előkészítő tanulmányt rendeljen meg, melyhez a Képviselő-testület az Önkormányzat költségvetésében bruttó 2.500.000 Ft. fedezetet biztosít.

Körmend, 2018. 03. 22.

**Bebes István**

**polgármester**